सरकारी अधिकारियों का मानना है कि प्रस्तावित बदलावों में महाराष्ट्र पुलिस की आतंकरोधी रणनीति की कुछ बातों की मदद ली जाएगी. महाराष्ट्र पुलिस ने 26/11 की मुंबई आतंकी हमले के बाद एलिट कमांडो ‘फोर्स वन’ तैयार किया था. एनटीआरओ तकनीकी जरूरतों को पूरा करने में राज्यों की मदद करेगा और नेशनल इंटेलीजेंस ग्रिड राज्यों के विशेष सुरक्षाबलों को समेकित (इंटीग्रेटेड) डेटाबेस मुहैया कराएगा.